PATVIRTINTA

Palangos Stasio Vainiūno meno

mokyklos direktoriaus

2018 m. rugpjūčio 30 d. įsakymu Nr. V-28

**PALANGOS STASIO VAINIŪNO MENO MOKYKLOS MOKINIŲ ASMENS DUOMENŲ TVARKYMO TAISYKLĖS**

1. **Bendrosios nuostatos**
2. Palangos Stasio Vainiūno meno mokyklos Mokinių asmens duomenų tvarkymo taisyklės (toliau – *Taisyklės*) nustato Palangos Stasio Vainiūno meno mokyklos mokinių asmens duomenų tvarkymo ir duomenų apsaugos reikalavimus, tvarkymo tikslus ir apimtį, mokinių ir jų tėvų (globėjų, rūpintojų) teises ir reguliuoja kitus klausimus, susijusius su mokinių asmens duomenų tvarkymu.
3. Mokinių asmens duomenų tvarkymas atliekamas ir vaizdo duomenys tvarkomi vadovaujantis Lietuvos Respublikos asmens duomenų teisinės apsaugos įstatymu (toliau – *ADTAĮ)*, Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – *Reglamentas*) ir jo įgyvendinamaisiais teisės aktais.
4. Šių Taisyklių reikalavimai privalomi visiems Palangos Stasio Vainiūno meno mokyklos darbuotojams (toliau - *Darbuotojai*), kurie tvarko Palangos Stasio Vainiūno meno mokykloje esančius mokinių ar jų tėvų (globėjų, rūpintojų) asmens duomenis arba eidami savo pareigas juos sužino.
5. Mokinių ir jų tėvų (globėjų, rūpintojų) asmens duomenų tvarkymo atveju šios Taisyklės taikomos kartu su Palangos Stasio Vainiūno meno mokyklos Asmens duomenų tvarkymo taisyklėmis.
6. Šiose taisyklėse vartojamos sąvokos:
	1. **Asmens duomenys** – bet kokia informacija apie fizinį asmenį, kurio tapatybė nustatyta arba kurio tapatybę galima nustatyti (duomenų subjektas); fizinis asmuo, kurio tapatybę galima nustatyti, yra asmuo, kurio tapatybę tiesiogiai arba netiesiogiai galima nustatyti, visų pirma pagal identifikatorių, kaip antai vardą ir pavardę, asmens identifikavimo numerį, buvimo vietos duomenis ir interneto identifikatorių arba pagal vieną ar kelis to fizinio asmens fizinės, fiziologinės, genetinės, psichinės, ekonominės, kultūrinės ar socialinės tapatybės požymius;
	2. **Duomenų valdytojas** – Palangos Stasio Vainiūno meno mokykla, juridinio asmens kodas: 190275470 adresas Maironio g. 8, Palanga, elektroninio pašto adresas: vainiuno@gmail.com (toliau - *Duomenų valdytojas*);
	3. **Duomenų tvarkytojas** – juridinis asmuo, valdžios institucija, agentūra ar kita įstaiga, kuri Duomenų valdytojo vardu tvarko asmens duomenis, atlieka kitas funkcijas, numatytas šiose Taisyklėse;
	4. **Duomenų subjektas** – fizinis asmuo, kurio asmens duomenys yra tvarkomi Taisyklėse nurodytais tikslais;
	5. **Priežiūros institucija** – Valstybinė duomenų apsaugos inspekcija;
	6. **Darbuotojai** – Palangos Stasio Vainiūno meno mokyklos darbuotojai, dirbantys pagal darbo sutartis;
	7. **Sutikimas** – savanoriškas Duomenų subjekto valios pareiškimas tvarkyti jo asmens duomenis jam žinomu tikslu.
	8. **Vidaus administravimas** - veikla, kuria užtikrinamas duomenų valdytojo savarankiškas funkcionavimas (struktūros tvarkymas, personalo valdymas, dokumentų valdymas, turimų materialinių ir finansinių išteklių valdymas ir naudojimas, raštvedybos tvarkymas ir pan.)

5.9. **Asmens duomenų saugumo pažeidimas** – saugumo pažeidimas, dėl kurio netyčia arba neteisėtai sunaikinami, prarandami, pakeičiami, be leidimo atskleidžiami persiųsti, saugomi arba kitaip tvarkomi asmens duomenys arba prie jų be leidimo gaunama prieiga.

5.10. **Ypatingi asmens duomenys** – duomenys, susiję su fizinio asmens rasine ar etnine kilme, politiniais, religiniais, filosofiniais ar kitais įsitikinimais, naryste profesinėse sąjungose ar politinėse partijose, sveikata, lytiniu gyvenimu, taip pat informacija apie asmens teistumą.

1. Kitos Taisyklėse vartojamos sąvokos atitinka ADTAĮ ir Reglamente vartojamas sąvokas.
2. **MOKINIŲ ASMENS DUOMENŲ TVARKYMO PRINCIPAI, TIKSLAI IR APIMTIS**
3. Mokinių asmens duomenys tvarkomi vadovaujantis šiais principais.
	1. asmens duomenys renkami tik apibrėžtais ir teisėtais tikslais;
	2. asmens duomenys tvarkomi tiksliai, sąžiningai ir teisėtai;
	3. asmens duomenys turi būti tikslūs ir, jei reikia dėl asmens duomenų tvarkymo, nuolat atnaujinami; netikslūs ar neišsamūs duomenys turi būti ištaisyti, papildyti, sunaikinti arba sustabdytas jų tvarkymą;
	4. asmens duomenys turi būti tokios apimties, kuri būtina jiems rinkti ir toliau tvarkyti;
	5. renkant ir tvarkant asmens duomenis laikomasi tikslingumo ir proporcingumo principų, nekaupiami ir netvarkomi pertekliniai duomenys;
	6. asmens duomenys saugomi tokia forma, kad Duomenų subjektų tapatybę būtų galima nustatyti ne ilgiau, negu to reikia tiems tikslams, dėl kurių šie duomenys buvo surinkti ir tvarkomi;
	7. asmens duomenys tvarkomi tokiu būdu, kad taikant atitinkamas technines, fizines ar organizacines priemones būtų užtikrintas tinkamas asmens duomenų saugumas, įskaitant apsaugą nuo duomenų tvarkymo be leidimo arba neteisėto duomenų tvarkymo ir nuo netyčinio praradimo, sunaikinimo ar sugadinimo (vientisumo ir konfidencialumo principas);
	8. asmens duomenys tvarkomi pagal Reglamento, ADTAĮ ir kituose atitinkamą veiklą reglamentuojančiuose įstatymuose nustatytus aiškius ir skaidrius asmens duomenų tvarkymo reikalavimus.
4. Mokinių asmens duomenys Palangos Stasio Vainiūno meno mokykloje tvarkomi šiais tikslais:
	1. mokymo sutarčių apskaitos tikslu (Taisyklių 1 Priedas);
	2. mokinių asmens bylų tvarkymo tikslu (Taisyklių 2 Priedas);
	3. įvairių pažymų (pvz. apie mokyklos lankymą, mokinio dalyvavimą įvairiuose renginiuose, konkursuose ir pan.) išdavimo tikslu (Taisyklių 3 Priedas);
	4. dienynų pildymo tikslu (Taisyklių 4 Priedas);
	5. mokinių registro pildymo tikslu (Taisyklių 5 Priedas);
	6. neformaliojo ugdymo programų organizavimo tikslu (Taisyklių 6 Priedas);
	7. Formalųjį švietimą papildančio ugdymo pasiekimų patikrinimo (pvz., perklausų, darbų peržiūrų, kontrolinių pamokų, baigiamųjų darbų gynimo, egzaminų ir kt.) organizavimo ir vykdymo tikslu (Taisyklių 7 Priedas);
	8. vidaus administravimo tikslu (Taisyklių 8 Priedas);
5. Mokinių asmens duomenys saugomi ne ilgiau, nei to reikalauja duomenų
tvarkymo tikslai.
6. Mokiniai, kurių amžius daugiau kaip 14 metų, ir mokinių, kurių amžius mažiau kaip 14 metų, tėvai (globėjai, rūpintojai) sutikimą dėl asmens duomenų tvarkymo išreiškia raštiškai Mokymo sutartyse pagal Palangos Stasio Vainiūno meno mokyklos nustatytą formą, patvirtindami, jog sutinka, kad būtų tvarkomi jų asmens duomenys.
7. Dėl mokinio kūrybinių darbų, informacijos apie mokymosi pasiekimus, dalyvavimą renginiuose, nuotraukų, filmuotos medžiagos, kurioje yra užfiksuotas mokinys skelbimo Palangos Stasio Vainiūno meno mokyklos internetiniame puslapyje, socialinio tinklo paskyroje ar skelbimų lentoje, mokiniai, kurių amžius daugiau kaip 14 metų, ir mokinių, kurių amžius mažiau kaip 14 metų, tėvai sutikimą išreiškia raštiškai pagal Palangos Stasio Vainiūno meno mokyklos nustatytą formą. Sutikimai saugomi mokinių asmens bylose.

12. Duomenų subjektas (mokinys ar/ir tėvai (globėjai, rūpintojai) turi teisę bet kuriuo metu atšaukti savo sutikimą, jeigu asmens duomenys tvarkomi neteisėtai. Sutikimo atšaukimas nedaro poveikio sutikimu pagrįsto duomenų tvarkymo, atlikto iki sutikimo atšaukimo, teisėtumui. Duomenų subjektas apie tai informuojamas prieš jam duodant sutikimą.

1. **ASMENS DUOMENŲ KONFIDENCIALUMAS**

13. Darbuotojai, kurie tvarko mokinių duomenis, turi laikytis konfidencialumo principo ir laikyti paslaptyje bet kokią su mokinio ar/ir jo tėvų (globėjų, rūpintojų) asmens duomenimis susijusią informaciją, su kuria jie susipažino vykdydami pareigas. Ši pareiga išlieka galioti perėjus dirbti į kitas pareigas ar pasibaigus darbo ar sutartiniams santykiams. Šis reikalavimas įgyvendinamas darbuotojams pasirašant **Darbuotojo pasižadėjimą saugoti asmens duomenų paslaptį (9 priedas).**

14. Konfidencialumo reikalavimas netaikomas ir Duomenų subjekto asmens duomenys gali būti suteikti teismui, prokuratūrai, ikiteisminio tyrimo įstaigoms bei kitoms institucijoms, kurioms teisinį pagrindą reikalauti pateikti asmens duomenis suteikia Lietuvos Respublikos įstatymai.

15. Siekiant apsaugoti asmens duomenis nuo atsitiktinio ar neteisėto sunaikinimo, pakeitimo, atskleidimo, nuo bet kokio kito neteisėto tvarkymo įgyvendinamos techninės, fizinės ir organizacinės asmens duomenų saugumo priemonės.

1. **BAIGIAMOSIOS NUOSTATOS**

16. Darbuotojai, kurie yra įgalioti tvarkyti asmens duomenis arba eidami savo pareigas juos sužino, privalo laikytis šių Taisyklių, kitų Palangos Stasio Vainiūno meno mokyklos vidinių dokumentų nuostatų, reglamentuojančių asmens duomenų tvarkymą, konfidencialumo ir saugumo reikalavimų, Reglamento, ADTAĮ ir kitų teisės aktų reikalavimų. Darbuotojai pažeidę aukščiau nurodytų teisės aktų reikalavimus atsako teisės aktų nustatyta tvarka.

17. Patvirtinus Mokyklos Mokinių asmens duomenų tvarkymo Taisykles, darbuotojai su jomis supažindinami pasirašytinai. Priėmus naują darbuotoją, jis su Taisyklėmis privalo būti supažindintas pirmąją jo darbo dieną. Už supažindinimą su Taisyklėmis atsakingas Palangos Stasio Vainiūno meno mokyklos direktorius arba jo įgaliotas asmuo.

18. Už Taisyklių nuostatų laikymosi priežiūrą ir jose reglamentuotų nuostatų vykdymo kontrolę atsakingi Palangos Stasio Vainiūno meno mokyklos direktoriaus įsakymu paskirti asmens duomenų tvarkytojai, kurie, įvertinę Taisyklių taikymo praktiką, esant poreikiui, gali inicijuoti Taisyklių atnaujinimą.

\_\_\_\_\_\_\_\_\_\_\_\_\_\_\_\_\_\_\_\_

Palangos Stasio Vainiūno meno mokyklos

Mokinių asmens duomenų tvarkymo taisyklių

1 Priedas

**PALANGOS STASIO VAINIŪNO MENO MOKYKLOS MOKYMOSI SUTARČIŲ APSKAITOS TIKSLU**

|  |  |  |  |  |
| --- | --- | --- | --- | --- |
| **Duomenų subjektų grupė** | **Teisinis pagrindas** | **Tvarkomi asmens duomenys** | **Duomenų gavėjai ir gavėjų grupės** | **Duomenų saugojimo terminas** |
| Mokiniai ir jų tėvai (globėjai, rūpintojai) | LR Švietimo įstatymas, kiti įstaigos veiklą reglamentuojantys teisės aktai. | Mokinių ir jų tėvų (globėjų, rūpintojų) asmens duomenys: mokinių vardai, pavardės, gimimo data, gyvenamoji vieta, jų tėvų (globėjų, rūpintojų) vardai, pavardės, gyvenamoji vieta, telefonų numeriai.  | Mokykla, Mokinių registras  | Pagal patvirtintą Mokyklos dokumentacijos planą. |

Palangos Stasio Vainiūno meno mokyklos

Mokinių asmens duomenų tvarkymo taisyklių

2 Priedas

**PALANGOS STASIO VAINIŪNO MENO MOKYKLOS MOKINIŲ ASMENS BYLŲ TVARKYMO TIKSLU**

|  |  |  |  |  |
| --- | --- | --- | --- | --- |
| **Duomenų subjektų grupė** | **Teisinis pagrindas** | **Tvarkomi asmens duomenys** | **Duomenų gavėjai ir gavėjų grupės** | **Duomenų saugojimo terminas** |
| Mokiniai ir jų tėvai (globėjai, rūpintojai) | LR Švietimo įstatymas, kiti įstaigos veiklą reglamentuojantys teisės aktai | Mokinių ir jų tėvų (globėjai, rūpintojai) asmens duomenys: mokinių vardai, pavardės, asmens kodas, gimimo data, amžius, asmens tapatybės kortelės (paso) kopija, gimimo liudijimo kopija, adresas, telefono numeris, jų tėvų (globėjų, rūpintojų) vardai, pavardės, gyvenamos vietos adresas, telefonų numeriai, elektroninio pašto adresas, darbovietės pavadinimas. | Informacija kitiems gavėjams neperduodama | Pagal patvirtintą Mokyklos dokumentacijos planą. |

Palangos Stasio Vainiūno meno mokyklos

Mokinių asmens duomenų tvarkymo taisyklių

3 Priedas

**PALANGOS STASIO VAINIŪNO MENO MOKYKLOS ĮVAIRIŲ PAŽYMŲ IŠDAVIMO TIKSLU**

|  |  |  |  |  |
| --- | --- | --- | --- | --- |
| **Duomenų subjektų grupė** | **Teisinis pagrindas** | **Tvarkomi asmens duomenys** | **Duomenų gavėjai ir gavėjų grupės** | **Duomenų saugojimo terminas** |
| Mokiniai | Ugdymo įstaigų rašytinis prašymas (raštas), Duomenų subjekto prašymas  | Mokinių asmens duomenys: mokinio vardas, pavardė, gimimo data, klasė, klasė bendrojo ugdymo mokykloje, įvertinimas, vykdyta veikla.Tėvų ( globėjų, rūpintojų) asmens duomenys: vardai, pavardės, gyvenamos vietos adresas, telefonų numeriai, elektroninio pašto adresas, darbovietės pavadinimas, mokestiniai įsipareigojimai mokyklai (mokesčiai už ugdymą, instrumentų nuomą).  | Duomenų subjektas, tėvai (globėjai, rūpintojai), ugdymo įstaigos. | Pagal patvirtintą Mokyklos dokumentacijos planą. |

Palangos Stasio Vainiūno meno mokyklos

Mokinių asmens duomenų tvarkymo taisyklių

4 Priedas

**PALANGOS STASIO VAINIŪNO MENO MOKYKLOS** **DIENYNŲ PILDYMO TIKSLU**

|  |  |  |  |  |
| --- | --- | --- | --- | --- |
| **Duomenų subjektų grupė** | **Teisinis pagrindas** | **Tvarkomi asmens duomenys** | **Duomenų gavėjai ir gavėjų grupės** | **Duomenų saugojimo terminas** |
| Mokiniai  | Patvirtintas Dienynų pildymo tvarkos aprašas | Mokinių asmens duomenys: mokinio vardas, pavardė, dalykas, klasė, lankomumas, programa, jos apimtis, dalyvavimas mokyklos vykdomose veiklose, įvertinimas, kita su ugdymu susijusi informacija. | Informacija kitiems gavėjams neperduodama | Pagal patvirtintą Mokyklos dokumentacijos planą. |

Palangos Stasio Vainiūno meno mokyklos

Mokinių asmens duomenų tvarkymo taisyklių

5 Priedas

**PALANGOS STASIO VAINIŪNO MENO MOKYKLOS** **MOKINIŲ REGISTRO PILDYMO TIKSLU**

|  |  |  |  |  |
| --- | --- | --- | --- | --- |
|  **Duomenų subjektų grupė** | **Teisinis pagrindas** | **Tvarkomi asmens duomenys** | **Duomenų gavėjai ir gavėjų grupės** | **Duomenų saugojimo terminas** |
| Mokiniai | LR švietimo įstatymas, Mokinių registro nuostatai, kiti teisės aktai, reglamentuojantys Mokinių registro tvarkymą. | Mokinių asmens duomenys: vardas, pavardė, asmens kodas, pilietybė, deklaruotos ir faktinės gyvenamosios vietos adresas, gimtoji kalba(-os), mokymosi ikimokyklinio ir švietimo įstaigoje pradžios ir pabaigos duomenys, mokinio asmens bylos numeris, mokymosi sutarties numeris, lankoma FŠPU arba neformaliojo vaikų švietimo programa, duomenys apie šeimą, duomenys apie mokymąsi bendrojo ugdymo mokykloje. | ŠMM duomenų bazės administratoriai, atsakingų institucijų specialistai, Mokinių registro duomenų tvarkytojas | Pagal patvirtintą Mokyklos dokumentacijos planą. |

Palangos Stasio Vainiūno meno mokyklos

Mokinių asmens duomenų tvarkymo taisyklių

6 Priedas

**PALANGOS STASIO VAINIŪNO MENO MOKYKLOS** **NEFORMALIOJO UGDYMO PROGRAMŲ ORGANIZAVIMO TIKSLU**

|  |  |  |  |  |
| --- | --- | --- | --- | --- |
| **Duomenų subjektų grupė** | **Teisinis pagrindas** | **Tvarkomi asmens duomenys** | **Duomenų gavėjai ir gavėjų grupės** | **Duomenų saugojimo terminas** |
| Mokiniai | LR Švietimo įstatymas, kiti įstaigos veiklą reglamentuojantys teisės aktai | Mokinių asmens duomenys: mokinio vardas, pavardė, klasė bendrojo ugdymo mokykloje,  | Informacija kitiems gavėjams neperduodama | Pagal patvirtintą Mokyklos dokumentacijos planą. |

Palangos Stasio Vainiūno meno mokyklos

Mokinių asmens duomenų tvarkymo taisyklių

7 Priedas

**PALANGOS STASIO VAINIŪNO MENO MOKYKLOS** **FORMALŲJŲ ŠVIETIMĄ PAPILDANČIO UGDYMO PASIEKIMŲ PATIKRINIMO ORGANIZAVIMO IR VYKDYMO TIKSLU**

|  |  |  |  |  |
| --- | --- | --- | --- | --- |
| **Duomenų subjektų grupė** | **Teisinis pagrindas** | **Tvarkomi asmens duomenys** | **Duomenų gavėjai ir gavėjų grupės** | **Duomenų saugojimo terminas** |
| Mokiniai  | LR Švietimo įstatymas, LR švietimo ir mokslo ministro patvirtintos rekomendacijos dėl meninio formalųjį švietimą papildančio ugdymo programų rengimo ir įgyvendinimo, Mokyklos ugdymo planas, Mokyklos nuostatai, kiti Mokyklos veiklą reglamentuojantys teisės aktai. | Mokinių asmens duomenys: vardas, pavardė,asmens kodas, klasė, mokymo programa, jos apimtis, dalykai, įvertinimai.  | Informacija kitiems gavėjams neperduodama | Pagal patvirtintą Mokyklos dokumentacijos planą. |

Palangos Stasio Vainiūno meno mokyklos

Mokinių asmens duomenų tvarkymo taisyklių

8 Priedas

**PALANGOS STASIO VAINIŪNO MENO MOKYKLOS** **VIDAUS ADMINISTRAVIMO TIKSLU**

|  |  |  |  |  |
| --- | --- | --- | --- | --- |
| **Duomenų subjektų grupė** | **Teisinis pagrindas** | **Tvarkomi asmens duomenys** | **Duomenų gavėjai ir gavėjų grupės** | **Duomenų saugojimo terminas** |
| Mokiniai ir jų tėvai (globėjai, rūpintojai) | LR Švietimo įstatymas, Mokyklos nuostatai, kiti įstaigos veiklą reglamentuojantys teisės aktai | Mokinių ir jų tėvų (globėjų, rūpintojų) asmens duomenys: mokinio vardas, pavardė, asmens kodas, gimimo data, klasė, lytis, nuotrauka, gyvenamosios vietos adresas, pilietybė,gimtoji kalba, sveikatos duomenys (jeigu yra gydytojo nurodymai ir rekomendacijos), elgesio sutrikimų turėjimas, mokinio tėvų (globėjų, rūpintojų) vardai, pavardės, elektroniniai paštai, telefono numeriai, mokestiniai įsipareigojimai mokyklai (mokesčiai už ugdymą, instrumentų nuomą) gyvenamosios vietos adresai, darbovietės pavadinimai.  | Mokyklos darbuotojų tikslinės grupės -direktoriaus pavaduotojas ugdymui, buhalterija, mokytojai, bibliotekininkas.  | Pagal patvirtintą Mokyklos dokumentacijos planą. |

Palangos Stasio Vainiūno meno mokyklos

Mokinių asmens duomenų tvarkymo taisyklių

9 Priedas

**PALANGOS STASIO VAINIŪNO MENO MOKYKLA**

**DARBUOTOJO PASIŽADĖJIMAS SAUGOTI ASMENS DUOMENŲ PASLAPTĮ**

**Aš suprantu:**

* kad savo darbe tvarkysiu Mokinių ir/ar jų tėvų (globėjų, rūpintojų) asmens duomenis, kurie visuomenės ir atskirų asmenų interesais gali būti atskleisti ar perduoti tik teisės aktų nustatyta tvarka įgaliotiems asmenims ir institucijoms;
* kad draudžiama perduoti neįgaliotiems asmenimis įstaigos viduje ar už jos ribų slaptažodžius ir kitus duomenis, leidžiančius programinių ir techninių priemonių pagalba sužinoti Mokinių ir/ar jų tėvų (globėjų, rūpintojų) asmens duomenis ar kitaip sudaryti sąlygas susipažinti su Mokinių ir/ar jų tėvų (globėjų, rūpintojų) asmens duomenimis;
* kad netinkamas mokinių ir/ar jų tėvų (globėjų, rūpintojų) asmens duomenų tvarkymas gali užtraukti atsakomybę pagal Lietuvos Respublikos įstatymus.

**Aš pasižadu:**

* saugoti Mokinių ir/ar jų tėvų (globėjų, rūpintojų) asmens duomenų paslaptį;
* tvarkyti Mokinių ir/ar jų tėvų (globėjų, rūpintojų) asmens duomenis, vadovaudamasis Lietuvos Respublikos įstatymais ir kitais teisės aktais, reglamentuojančiais man patikėtas asmens duomenų tvarkymo funkcijas;
* neatskleisti, neperduoti tvarkomos informacijos nei vienam asmeniui, kuris nėra įgaliotas naudotis šia informacija tiek įstaigos viduje, tiek už jos ribų;
* pranešti savo vadovui apie bet kokią įtartiną situaciją, kuri gali kelti grėsmę Mokinių ir/ar jų tėvų (globėjų, rūpintojų) asmens duomenų saugumui.

**Aš žinau:**

* kad už šio pasižadėjimo nesilaikymą ir Lietuvos Respublikos asmens duomenų teisinės apsaugos įstatymo pažeidimą turėsiu atsakyti pagal Lietuvos Respublikos įstatymus;
* kad asmuo, patyręs žalą dėl neteisėto asmens duomenų tvarkymo arba kitų duomenų valdytojo ar duomenų tvarkytojo, taip pat kitų asmenų veiksmų ar neveikimo, turi teisę reikalauti atlyginti jam padarytą turtinę ir neturtinę žalą.
* kad šis pasižadėjimas galios visą mano darbo laiką šioje įstaigoje, perėjus dirbti į kitas pareigas arba pasibaigus darbo ar sutartiniams santykiams.

**Aš esu susipažinęs su:**

Palangos Stasio Vainiūno meno mokyklos Mokinių asmens duomenų tvarkymo taisyklėmis.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Pareigos Parašas Vardas, pavardė

 \_\_\_\_\_\_\_\_\_\_\_\_\_\_

 Data

Su Palangos Stasio Vainiūno meno mokyklos Mokinių asmens duomenų tvarkymo taisyklėmis, patvirtintomis 2018 m. rugpjūčio 30 d. direktoriaus įsakymu Nr. V-28, susipažinau:

|  |  |  |  |
| --- | --- | --- | --- |
| Darbuotojo vardas, pavardė | Pareigos | Parašas | Data |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |